[{"text_idx": "#000000", "text": "Yn creu gwell ofal cymdeithasol yng Nghymru"}, {"text_idx": "#000001", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)\nYmchwil ac adolygiadau o ymarfer"}, {"text_idx": "#000002", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)"}, {"text_idx": "#000004", "text": "Yn olrhain cynnydd plant a phobl ifanc sy\u2019n derbyn gofal yng Nghymru"}, {"text_idx": "#000006", "text": "Mae\u2019r bennod hon yn defnyddio data sydd ar gael i\u2019r cyhoedd ynglyn a phlant mewn gofal i ystyried y cynnydd sylweddol yn nifer y plant sy\u2019n cael eu rhoi mewn gofal dros y degawd ddiwethaf. Daw\u2019r canfyddiadau sy\u2019n cael eu cyflwyno a\u2019u trafod o astudiaeth ymchwil ag ariannwyd gan y Cyngor Ymchwil Economaidd a Chymdeithasol (ESRC), a geisiodd ddod o hyd i esboniadau am yr amrywiad yng nghyfraddau plant sy\u2019n derbyn gofal rhwng awdurdodau lleol yng Nghymru."}, {"text_idx": "#000007", "text": "Mae\u2019r trosolwg a ddarperir gan y data yn tynnu sylw at effaith ffactorau fel marwolaeth Peter Connelly ar gyfraddau plant mewn gofal yng Nghymru a Lloegr. Fodd bynnag, mae hefyd yn dangos, yn wahanol i Loegr, fod cyfraddau plant sy\u2019n derbyn gofal yn codi yng Nghymru cyn y digwyddiad hwnnw ac wedi codi\u2019n fwy sylweddol ers hynny, gan awgrymu bod ffactorau eraill hefyd yn y gwaith."}, {"text_idx": "#000008", "text": "Yn ogystal a\u0302\u2019r gwahaniaeth yn y cyfraddau y mae plant yn cael eu cymryd i ofal yng Nghymru o\u2019u cymharu a\u0302 Lloegr, yr hyn a ddangosir yw\u2019r gwahaniaethau amlwg rhwng awdurdodau lleol yng Nghymru. Mae\u2019r darlun yma\u2019n gymhleth, gyda rhai awdurdodau lleol a\u0302 chyfraddau sy\u2019n gyson uwch na\u2019r cyfartaledd cenedlaethol ac i\u2019r gwrthwyneb mae rhai a ddangosir dros amser i fod yn gyson is na. Mae yna rai hefyd sy\u2019n ymddangos fel pe baent yn mynd yn groes i\u2019r duedd gyffredinol am resymau nad ydyn nhw\u2019n cael eu deall yn glir."}, {"text_idx": "#000009", "text": "Un o\u2019r ffactorau a archwiliwyd yn fyr yn y bennod sy\u2019n helpu i egluro peth o\u2019r amrywiad rhwng awdurdodau lleol yw lefelau cyffredinol yr amddifadedd ym mhob awdurdod. Dangosir bod gan faint o \u2018gymdogaethau\u2019 y mae awdurdod lleol yn eu cynnwys sydd yn y 10% sydd fwyaf difreintiedig yng Nghymru berthynas ystadegol a\u0302 chyfradd plant yr awdurdod lleol hwnnw sy\u2019n derbyn gofal. Er nad yw\u2019r berthynas hon yn esbonio\u2019r holl wahaniaeth a welir, mae\u2019n tynnu sylw at effaith tlodi ar siawns plant o gael eu rhoi mewn gofal."}]